Ritratt: Unsplash .td_uid_2_61b9c179614f2_rand.td-a-rec-img{text-align:left}.td_uid_2_61b9c179614f2_rand.td-a-rec-img img{margin:0 auto 0 0} Il-Papa Franġisku jgħid li "il-Knisja għandha bżonn il-fedeltà kuraġġuża tal-koppji miżżewġin lejn il-grazzja tas-sagrament. Kull koppja għandha tagħti xhieda tas-sbuħija taż-żwieġ Nisrani anki quddiem it-tbatijiet u l-isfidi li kull ġurnata ġġib magħha". " Ftit hemm ferħ uman li hu hekk qawwi u ta' min jiċċelebrah daqs meta żewġ persuni li jinħabbu jkunu kisbu flimkien xi ħaġa li swiet sforz kbir lit-tnejn li huma" ( Amoris Laetitia 130). "L-imħabba taż-żwieġ ma niddefenduhiex biss billi nippreżentaw bħala dmir il-fatt li ż-żwieġ ma jinħallx imma billi ngħinu l-imħabba taż-żwieġ tikber dejjem aktar bil-qawwa tal-grazzja. L-imħabba tikber biss jekk nikkorrispondu mal-grazzja ta' Alla permezz ta' atti kontinwi ta' mħabba, atti ta' tjieba li jsiru dejjem aktar spissi, iżjed qawwija, ġenerużi, delikati u mimlija ferħ" ( Amoris Laetitia 134). Din id-darba mess lill-familja Leopaldi li, bħal numru ta' koppji oħra qed jgħinu lill-Papa fil-mixja tagħna flimkien biex niskopru mill-ġdid il-familja, li jikkumentaw dwar is-suġġett tal-lum. Jgħidu li għalihom il-familja hi l-"milja tal-ħajja"! "L-imħabba tħallina nduqu l-ferħ f'li nagħtu, kemm hi ħaġa nobbli u kbira li ningħataw għall-oħrajn b'mod kotran, bla ma noqogħdu nkejlu, bla ma nistennew ħlas lura, sempliċement għall-gost li nagħtu u li naqdu" – Amoris Laetitia 94. Ezortazzjoni Appostolika Amoris Laetitia "L-imħabba vera tapprezza s-suċċessi tal-oħrajn, ma tħosshomx bħala theddida u tara kif tinħeles mit-togħma morra tal-għira. Taċċetta l-fatt li kull wieħed u waħda għandu doni u toroq differenti fil-ħajja. Għalhekk tħabrek biex issib it-triq tagħha ħalli tkun ħienja u tħalli lill-oħrajn isibu tagħhom" – A moris L aetitia 95. Stedina għal riflessjoni Ejjew inġibu quddiem għajnejna mumenti li fihom esperjenzajna l-ferħ meta ngħatajna kompletament, imqanqlin biss mill-imħabba u ċħadna r-rieda tagħna li nkunu approvati u apprezzati. Fl-okkażjoni tal-Għaxar Laqgħa Dinjija tal-Familji li se tiltaqa' f'Ruma bejn it-22 u s-26 ta' Ġunju 2022, il-Papa Franġisku qed jistedinna biex nagħmlu din il-mixja flimkien ħalli niskopru mill-ġdid il-familja u biex naqraw mill-ġdid u napprofondu bis-sabar l-Eżortazzjoni Appostolika Amoris Laetitia Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9c17961e2c_rand.td-a-rec-img{text-align:left}.td_uid_3_61b9c17961e2c_rand.td-a-rec-img img{margin:0 auto 0 0}